9.  การจัดการ

  9.1 โครงสร้างการจัดการบริษัท เอเซียไฟเบอร์ จำกัด (มหาชน) ณ 30 มิถุนายน 2544

[]

องค์ประกอบของคณะกรรมการบริษัท

ตามข้อบังคับของบริษัท คณะกรรมการบริษัทจะต้องประกอบด้วยกรรมการจำนวนไม่น้อยกว่า 5 คน
และไม่เกิน 28 คน และกรรมการไม่น้อยกว่ากึ่งหนึ่งของทั้งหมดจะต้องมีถิ่นที่อยู่ในประเทศไทย
โดยให้ที่ประชุมผู้ถือหุ้นเลือกตั้งกรรมการตามหลักเกณฑ์ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3. บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียง ชี้ขาด

อนึ่ง
ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

อำนาจหน้าที่ของกรรมการบริษัท

(1) กำหนดการจัดองค์การและหน้าที่การงานของบริษัท

(2) กำหนดนโยบายกิจการค้า

(3) พิจารณาอนุมัติระเบียบการและสัญญาที่สำคัญ

(4) แต่งตั้งถอดถอนพนักงานชั้นสูง

(5) พิจารณากำหนดงบประมาณต่าง ๆ

(6) การลงทุนในบริษัทอื่น การกู้เงินจากธนาคาร สถาบันการเงิน บริษัทหรือบุคคลใด ๆ

(7) การเสนอให้จัดสรรกำไร

(8) การเสนอให้เพิ่มหรือลดทุน

(9) การตกลงซื้อ ขาย จำนำ จำนอง และให้เช่าสังหาริมทรัพย์ และอสังหาริมทรัพย์ของบริษัท

(10) การวินิจฉัยกิจการสำคัญอื่น ๆ

9.2 ผู้บริหาร

ณ วันที่ 30 มิถุนายน 2544 บริษัทฯจำนวนพนักงานทั้งสิ้น 1,359 คน

  รายชื่อกรรมการของบริษัทฯ มีดังนี้

ชื่อ ตำแหน่ง

1. นายพิพัฒน์ ศิริเกียรติสูง ประธานคณะกรรมการ

2. นายนำชัย นำชัยศิริ รองประธานคณะกรรมการ

3. นายเจน นำชัยศิริ กรรมการบริหาร

4. นายพีระ ศิริเกียรติสูง กรรมการบริหาร

5. ดร.ยอดยิ่ง เอื้อวัฒนสกุล กรรมการบริหาร

6. นายแจง ทองไทย กรรมการบริหาร

7. นายมงคล มังกรกนก กรรมการบริหาร

8. นางจินตนา ธนทวี กรรมการบริหาร/เลขานุการกรรมการตรวจสอบ

9. นายวิฑูรย์ ศิริเกียรติสูง กรรมการบริหาร

10. นายนิพนธ์ ลีละศิธร กรรมการบริหาร

11. นายวีระ ศิริเกียรติสูง กรรมการบริหาร

12. นายธีระวัฒน์ เตชะพงษ์วรชัย กรรมการ

13. นายมนตรี มังกรกนก กรรมการ

14. นายธเนศ คูวินิชกุล กรรมการ

15. ศาสตราจารย์วิโรจน์ เลาหะพันธุ์ กรรมการ/ประธานคณะกรรมการตรวจสอบ

16. นายธีระ ศิริเกียรติสูง กรรมการ

17. นายวิเชียร เตชะไพบูลย์ กรรมการอิสระ/กรรมการตรวจสอบ

18. นายสมศักดิ์ ภัณธนเกษม กรรมการอิสระ/กรรมการตรวจสอบ

หมายเหตุ : (1) กรรมการลำดับที่ 15,17,18
เป็นกรรมการตรวจสอบตามข้อกำหนดตลาดหลักทรัพย์แห่งประเทศไทย เรื่อง
ข้อกำหนดเพื่อการดำรงสถานะเป็นบริษัทจดทะเบียนในตลาดหลักทรัพย์ในส่วนที่เกี่ยวกับการจัดให้มีระบบการกำกับดูแลที่ดี
และจัดให้มีคณะกรรมการตรวจสอบ (Audit Committee)

(2) กรรมการผู้มีอำนาจลงนามผูกพันบริษัทได้ คือ นายพิพัฒน์ ศิริเกียรติสูง นายมงคล มังกรกนก
นายเจน นำชัยศิริ นางจินตนา ธนทวี นายนิพนธ์ ลีละศิธร นายพีระ ศิริเกียรติสูง และนายวิฑูรย์
ศิริเกียรติสูง กรรมการสองคนลงลายมือชื่อร่วมกันและประทับตราสำคัญของบริษัท

รายชื่อคณะผู้บริหารของบริษัท มีดังนี้

ชื่อ ตำแหน่ง

1. นายเจน นำชัยศิริ กรรมการและผู้จัดการใหญ่

2. นายพีระ ศิริเกียรติสูง กรรมการและรองผู้จัดการใหญ่

3. นายวีระ ศิริเกียรติสูง กรรมการและผู้จัดการโรงงาน

4. นายอนันต์ วัยวุฒิภิญโญ ผู้จัดการฝ่ายการค้า

5. นายพยงค์ อู่ประสิทธิ์วงศ์ ผู้จัดการฝ่ายการเงินและบัญชี

6. นายจำนงค์ นวสมิตวงศ์ ผู้จัดการฝ่ายจัดซื้อ

7. นายมานะ อินทรพินทุวัฒน์ ผู้จัดการฝ่ายสมองกล

8. นายเสถียร เตชะนรราช ผู้ช่วยผู้จัดการโรงงาน

9. นายทวี พิทยจำรัส ผู้ช่วยผู้จัดการโรงงาน

10. นายนริศร์ ตลึงจิตร ผู้จัดการฝ่ายผลิตเส้นใย

11. นายสัญญา พวกุล ผู้จัดการฝ่ายย้อมแต่งผ้า

12. นายศักดิ์สมบูรณ์ ไชยเจริญ ผู้จัดการฝ่ายผลิตผ้า

13. นายสุเทพ เพิ่มพรสกุล ผู้จัดการฝ่ายผลิตเส้นด้าย (รักษาการ)

14. นายนรนิติ เวสยาสถิต ผู้จัดการฝ่ายควบคุมและพัฒนาคุณภาพผลิตภัณฑ์

15. นายวิฑูรย์ จิตจาตุรันต์ ผู้จัดการฝ่ายวิศวกรรม

16. นายตรีภัค ลิ้มวงศ์พิพัฒน์ ผู้จัดการฝ่ายบุคคลและธุรการ

17. นางชวนกุล ศรุติพันธ์ ผู้จัดการฝ่ายคลังสินค้าและพัสดุ

  (รายละเอียดปรากฎตามเอกสารแนบ 1)

9.3 ค่าตอบแทนผู้บริหาร

ค่าตอบแทนกรรมการและผู้บริหารของบริษัทที่เป็นตัวเงินในปี 2543/2544 สิ้นสุด ณ 30 มิถุนายน
2544

ค่าตอบแทนกรรมการ : บำเหน็จ = -

รวม 18 ท่าน โบนัส = -

เบี้ยประชุม = 884,400 บาท

ค่าตอบแทนผู้บริหาร : เงินเดือน = 6,723,900 บาท

รวม 6 ท่าน โบนัส = 810,659 บาท

ค่าตอบแทนกรรมการตรวจสอบ : เบี้ยประชุม = 160,000 บาท

รวม 3 ท่าน

ค่าตอบแทนอื่น

- ไม่มี -

  9.4 การกำกับดูแลกิจการ

บริษัทสามารถปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
รวมทั้งเงื่อนไขและระเบียบต่างๆ ที่เป็นไปตามแนวทางของตลาดหลักทรัพย์แห่ปงระเทศไทย
และไม่ปรากฎว่าคณะกรรมการบริษัทกระทำการที่ขัดต่อระเบียบของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์แต่อย่างใด

5.  การดูแลเรื่องการใช้ข้อมูลภายใน

  บริษัทฯได้ดูแลและกำชับบุคคลทุกระดับที่เกี่ยวข้องกับข้อมูลด้านการเงิน
  ใช้ข้อมูลภายในเพื่อทำประโยชน์ และไม่สามารถเปิดเผย

ข้อมูลด้านการเงินแก่บุคคลอื่น ๆ ก่อนที่จะรายงานและเผยแพร่ข้อมูลต่อนักลงทุน

9.6 บุคลากร

บริษัทฯมีพนักงาน ณ วันที่ 30 มิถุนายน 2544 จำนวน 1,359 คน
โดยมีเจ้าหน้าที่และพนักงานทั้งในระดับการบังคับบัญชา
และระดับปฏิบัติการตามสายงานหลักดังต่อไปนี้

9.6.1 ฝ่ายบริหารสำนักงาน-ฝ่ายบุคคลและธุรการ 81 คน

9.6.2 ฝ่ายการเงินและบัญชี/ตรวจสอบและต้นทุน 20 คน

9.6.3 ฝ่ายการค้า 14 คน

9.6.4 ฝ่ายจัดซื้อ 5 คน

9.6.5 ฝ่ายสมองกล 6 คน

9.6.7 ฝ่ายคลังสินค้าและพัสดุ 69 คน

9.6.8 ฝ่ายควบคุมและพัฒนาคุณภาพผลิตภัณฑ์ 34 คน

9.6.9 ฝ่ายวิศวกรรม 106 คน

9.6.10 ฝ่ายผลิต 1,024 คน

ทั้งนี้ บริษัทฯมีการจ่ายผลตอบแทนเป็นเงินเดือน, เบี้ยขยัน, โบนัสประจำปี
โดยในปีที่ผ่านมามีการจ่ายผลตอบแทนดังนี้

- เงินเดือนรวม 151,401,986 บาท

- โบนัส 23,161,761 บาท

-   เงินสมทบกองทุนสำรองเลี้ยงชีพ 425,722.22 บาท

นอกเหนือจากการจ่ายผลตอบแทนดังกล่าวแล้ว บริษัทฯยังมีสวัสดิการอื่น ๆ เช่น
สวัสดิการรักษาพยาบาลรวมถึงการตรวจ

สุขภาพประจำปีให้กับพนักงาน ชุดเครื่องแบบพนักงาน ประกันชีวิต รถรับ-ส่งพนักงาน
เงินช่วยเหลือต่าง ๆ (สมรส, มรณกรรมของ

พนักงาน/บิดา/มารดา,คลอดบุตร/เงินยืม เป็นต้น)
รวมถึงการมอบรางวัลให้กับพนักงานที่มีผลการทำงานดีและทำงานครบตั้งแต่ 5 ปี

ขึ้นไป เพื่อเป็นขวัญและกำลังใจในการทำงานต่อไป

ตลอดระยะเวลา 3 ปีที่ผ่านมา บริษัทฯไม่เคยมีปัญหาข้อพิพาทด้านแรงงาน
และบริษัทฯมีนโยบายในการพัฒนาพนักงาน

โดยได้จัดฝึกอบรมและสัมมนาทั้งภายในและภายนอกสถานที่
ในเรื่องที่เป็นระเบียบข้อบังคับของทางราชการ ด้านความปลอดภัย

และสิ่งแวดล้อม การผลิต เพื่อเอื้ออำนวยประโยชน์ต่อการทำงานของบริษัทให้เกิดการพัฒนาที่ดีขึ้น

  10.การควบคุมภายใน

  บริษัทฯได้มีการแต่งตั้งคณะกรรมการตรวจสอบ (Audit Committee) ในปี 2542
  เพื่อทำหน้าที่กำกับดูแลการดำเนินงานและการ

บริหารของบริษัทฯ ผลสรุปรายงานการตรวจสอบภายในอยู่ในระดับน่าพอใจพอสมควร
ซึ่งคณะกรรมการตรวจสอบได้ให้คำปรึกษาชี้แจงและแนะนำต่อผู้บริหาร
เพื่อให้ระบบการกำกับดูแลภายในมีประสิทธิภาพยิ่งขึ้น

บริษัท สำนักงานเอสจีวี-ณ ถลาง จำกัด

ตามที่บริษัท สำนักงานเอสจีวี-ณ ถลาง จำกัด ได้ตรวจสอบงบการเงินของบริษัท เอเซียไฟเบอร์
จำกัด (มหาชน) สำหรับปีสิ้นสุดวันที่ 30 มิถุนายน 2544 และได้เสนอรายงานการตรวจสอบลงวันที่
9 สิงหาคม 2544 ไปแล้วนั้น
สำนักงานขอเรียนว่าในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนั้นแสดงฐานะการเงิน ผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท
เพื่อประโยชน์ในการกำหนดขอบเขต วิธีการทดสอบ และระยะเวลาที่ใช้ในการตรวจสอบ
สำนักงานไม่พบจุดอ่อนของระบบการควบคุมภายในด้านบัญชี
ที่จะมีผลกระทบอย่างมีสาระสำคัญต่อการแสดงความเห็นต่องบการเงินสำหรับปีสิ้นสุดวันที่ 30
มิถุนายน 2544 สำนักงานขอเรียนว่าในการตรวจสอบบัญชี สำนักงานไม่ได้ตรวจสอบทุกรายการ
หากแต่ใช้วิธีการทดสอบเท่านั้น นอกจากนี้
การศึกษาและการประเมินประสิทธิภาพระบบการควบคุมภายในด้านบัญชีมีวัตถุประสงค์เพียงเพื่อประโยชน์ในการสอบบัญชีดังที่กล่าวไว้ข้างต้น
ดังนั้น จึงไม่อาจชี้ให้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

  จากการตรวจสอบงบการเงินของบริษัท สำนักงานมีข้อสังเกตและข้อเสนอแนะ ดังนี้

สินค้าคงเหลือ

จากการสังเกตการตรวจนับสินค้าคงเหลือประจำปี 2544 สำนักงานพบว่า
สินค้าประเภทเส้นใยไม่มีใบคุมสิ้นค้ารายตัว (ที่มีหมายเลขกำกับไว้ข้างกล่องบรรจุสินค้า)
นอกจากนี้ยังพบว่าอะไหล่และพัสดุบางรายการมีจำนวนไม่ตรงกับใบคุมสินค้ารายตัว

ข้อเสนอแนะ

เพื่อการควบคุมภายในที่ดี บริษัทควรจัดทำใบคุมสินค้ารายตัวสำหรับสินค้าทุกรายการ
และควรปรับยอดการเบิกจ่ายอะไหล่และพัสดุในใบคุมสินค้าทุกครั้งที่เบิก

ความเห็นของฝ่ายบริหาร

เห็นชอบด้วย

เงินลงทุนในหุ้นทุนของบริษัทร่วม

บริษัทมีเงินลงทุนในบริษัท ปราจีนเพาเวอร์ จำกัด บริษัท เอเซียอินดัสเทรียลไฟเบอร์และไทร์คอร์ต
จำกัด และบริษัท ไนล่อนเทรดดิ้ง จำกัด เป็นจำนวนเงินรวมประมาณ 24 ล้านบาท
แต่บริษัทยังไม่ได้รับใบหุ้นสำหรับเงินลงทุนดังกล่าว

ข้อเสนอแนะ

เพื่อการควบคุมภายในที่ดีและเป็นหลักฐานในการลงทุนและเอกสารประกอบรายการบัญชี
บริษัทควรติดตามให้บริษัทดังกล่าวออกใบหุ้นให้แก่บริษัทโดยเร็ว

ความเห็นของฝ่ายบริหาร

เห็นชอบด้วย